section_heading: Način pripreme
paragraph_text: Krumpiri se, u nekoj načelnoj verziji recepta, izrežu na tanke ploške ili male kockice pa se dinstaju na ulju, zajedno s lukom i različitim začinima, koji, ponovno, variraju od regije do regije. Kad krumpiri omekšaju uklone se s vatre te se izmješaju s prethodno umućenim jajima. Ovo smjesa se potom ponovno vraća u tavu i peče na način da se prvo peče na jednoj, a potom okrene i peče na drugoj strani. Orginalnoj verziji mogu se dodati papar, peršin, korijander, bijeli luk, sir, šunka, dimljena kobasica (chorizo), škampi, različito povrće, itd. Tortilja se može jesti hladna ili vruća - u pravilu se služi kao predjelo pa je češće hladna. Također, može se služiti uz mezu pa se onda reže na male kockice i konzumira nabadanjem na čačkalice. Najčešće, kad se izvadi iz tave reže se kao torta ili pizza, s obzirom na to da ima okrugao oblik.